*«Sjølyst» omdirigerer hit. For stedet på Nøtterøy, se Sjølyst (Nøtterøy).*
*For områdene i bydel Østensjø se Nordre Skøyen hovedgård og Skøyenåsen.*

**Skøyen** er et strøk i bydel Ullern i Oslo. Strøket består både av næringsområder og boligbebyggelse, og er kanskje det som har hatt den sterkeste utviklingen på hele vestkanten de siste[*når?*] tiårene: Forvandlingen fra et industriområde til et moderne næringsområde startet på 1980-tallet.

Området
-------

### Navnet fra gammelt av

Navnet kommer av *Skǫðin*. Første ledd er av ukjent betydning mens siste ledd stammer fra ordet *-vin* som betyr havnegang/beite/eng. Uttalen er *Skøi* med to adskilte stavelser.

Skøyen gård var først delt i to, Søndre og Nordre, siden i fire: 

* Søndre Skøyen, også kalt Skøyen hovedgård, ved enden av Prinsessealléen. Dagens bygning er fra 1856.
* Midtre Skøyen, Prinsessealléen 22. Dette var hovedbølet på Søndre Skøyen fram til 1856.
* Nedre Skøyen, Prinsessealléen 8, ble utskilt i 1817. Bruket har gardsnummer 3 og bruksnummer 59. Gardsbruket blir også kalt Søndre Skøyen og Maschmanns løkke.
* Nordre Skøyen, Heggeliveien 31, ble utskilt i 1617 og bygd på den tidligere husmannsplassen *Skøyenbråten*.

### Dagens navn i området

Delområdet Skøyen består ifølge de administrative grunnkretser i Oslo kommune av: Amalienborg, Madserud, Søndre Skøyen og Sjølyst. I stor grad dekker strøket Skøyen også de nevnte områdene, selv om Sjølyst har et visst kjent navn på egen hånd. På Skøyen ligger også Skøyenparken.

Historie og utvikling
---------------------

Det ble etterhvert boligbygging på de gamle gårdene, og kommunikasjon ble bygget ut. Skøyen stasjon på Drammenbanen åpnet i 1872, og trikkelinjen Skøyenlinjen ble forlenget fra Skarpsno til Skøyen i 1903.

### Dagens Skøyen

Skøyen er i dag et moderne byområde, og er der det urbane Oslo begynner i vest. Det er mye moderne kontorlokaler og bilforretninger i strøket, samtidig som de gamle bygårdene er bevart. Per 2012 arbeider det mer en 10.000 ansatte i umiddelbar nærhet til stasjonsområdet, mens det pr 2016 er 21.000 ansatte totalt (innenfor grensene satt av Plan- og bygningsetaten).

Bilder
------

* Nedre Skøyen gård i Oslo, januar 1928 Foto: Wilse, Anders Beer / Oslo MuseumNedre Skøyen gård i Oslo, januar 1928 Foto: Wilse, Anders Beer / Oslo Museum
* Skøyen. Sjølyst i midtenSkøyen. Sjølyst i midten
* Skøyen og Sjølyst sett fra bryggen på Lysaker.Skøyen og Sjølyst sett fra bryggen på Lysaker.
* Orklas hovedkontor fra 2019, Drammensveien 149 og Sofienlund i forgrunnen. Foto: Helge HøifødtOrklas hovedkontor fra 2019, Drammensveien 149 og Sofienlund i forgrunnen. Foto: Helge Høifødt
* Skøyen stasjon med stasjonbygning og Drammensveien i undergang. Foto: Helge HøifødtSkøyen stasjon med stasjonbygning og Drammensveien i undergang. Foto: Helge Høifødt
* Plassen der Karenslyst allé møter Drammensveien. Foto: Helge HøifødtPlassen der Karenslyst allé møter Drammensveien. Foto: Helge Høifødt

Se også
-------

* Karenslyst allé (Oslo)
* Drammensveien (Oslo)#Fra Olav Kyrres plass til Skøyen

Referanser
----------

1. ↑  Aftenposten.no - *Oslo kommune planlegger å firedoble antallet boliger på Skøyen* (08.09.2016)

Litteratur
----------

* Butenschøn, August A.: *Skøienboken*, Bind I 1984, Bind II 1978. Utgitt av I/S Skøienarealene, Oslo.

Eksterne lenker
---------------

* Google Local map som viser satellittbilde og kart over Skøyen-området

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Lokalhistoriewiki **·** GeoNames **·** Sentralt stedsnavnregister
 |